OpenLLM-France/wikimedia huggingface dataset:
# Bunomys

Bunomys és un gènere de rosegadors de la família dels múrids. Tenen una llargada de cap a gropa de 10–20 cm, una cua de 10–18 cm i un pes de 60–150 g. El seu pelatge és suau i espès, amb una coloració grisa-blavosa a marró que no presenta contrastos entre les parts dorsals i les ventrals. Les espècies d'aquest grup són endèmiques de Sulawesi (Indonèsia).

## Referències

* ↑ Musser, G. «A systematic review of Sulawesi Bunomys (Muridae, Murinae) with the description of two new species» (en anglès). Bulletin of the American Museum of Natural History, 392, 2014, pàg. 1–313.
# Host de Guillem II de Bearn i Montcada a Mallorca

La Host de Guillem II de Bearn i Montcada a Mallorca fou alçada per En Guillem II de Bearn i Montcada, Vescomte de Bearn a instàncies del Rei en Jaume I per a la Croada contra Al-Mayûrqa.

## La Host de Guillem II de Bearn i Montcada

La Host estava formada per 100 cavallers i la seva mainada; tot i així, el Rei En Jaume I afirma en la seua crònica que En Guillem II de Bearn i Montcada es va oferir per aixecar una host de fins a 400 cavallers.
D'entre els cavallers de la Host de Guillem II de Bearn i Montcada a Mallorca els més destacats foren Guillem de Sant Martí, Guerau VI de Cervelló, Ramon Alemany Cervelló de Querol, Guillem de Claramunt, Hug V de Mataplana, Guillem de Sant Vicenç, Ramon de Bell Lloc, Bernat III de Centelles, Guillem de Palafolls i Berenguer de Santa Eugènia

## La Batalla de Porto Pí

L'acció més recordada de la host tingué lloc durant la batalla de Portopí el 12 de setembre de 1229. Després del desembarcament a Santa Ponça, en Guillem II de Bearn i Montcada s'avançà amb una partida de cavallers de la seva host per prendre l'estratègic Puig de sa Batalla. Les tropes islàmiques reaccionaren immediatament enviant el gruix de la seva infanteria i cavalleria a ocupar el puig i Guillem II de Bearn i Montcada ordenà contraatacar els cavallers de la seva partida, quedant-se sol al cim del puig. Els cavallers foren ràpidament massacrats per les tropes islàmiques i Guillem de Montcada, veient-se copat, provà de desallotjar el puig però fou encalçat i mort.
A la batalla de Portopí hi moriren 8 cavallers de l'Host de Guillem II de Bearn i Montcada a Mallorca inclòs el mateix Guillem II de Montcada i de Bearn, i poca mainada. Entre els altres cavallers morts es recorden els noms d'en Ramon de Montcada parent d'en Guillem II de Montcada i de Bearn, n'Hug V de Mataplana, n'Hug des Far i En Guerau IV de Cabrera. Tots ells foren enterrats on hui en dia s'alça la Creu dels Montcada.

## Vegeu també

* Croada contra Al-Mayûrqa
* Creu dels Montcada

## Enllaços externs

* A Medieval Catalan Noble Family: the Montcadas 1000-1230
# Lucien Lazaridès

Lucien Lazaridès (El Pireu, 30 de desembre de 1922 - Canes, 19 de juliol de 2005) va ser un ciclista francès d'origen grec. Es va nacionalitzar francès el 1929. Fou professional entre 1947 i 1956. En el seu palmarès destaquen dues etapes del Tour de França, el 1954 i 1955, així com la general del Critèrium del Dauphiné Libéré de 1949. El 1951 fou tercer de la classificació general del Tour.
Era conegut pel sobrenom de l'enfant grec. Era germà del també ciclista Apo Lazaridès, professional de 1946 a 1955.

## Palmarès

* 1947
** 1r a La Turbie
* 1948
** 1r a La Turbie
* 1949
** 1r de la Niça-Mont Agel
** 1r del Circuit de les 6 Províncies
** 1r del Critèrium del Dauphiné Libéré i vencedor d'una etapa
* 1951
** Vencedor d'una etapa del Critèrium del Dauphiné Libéré
* 1954
** Vencedor d'una etapa al Tour de França
* 1955
** Vencedor d'una etapa al Tour de França

### Resultats al Tour de França

* 1949. 32è de la classificació general
* 1951. 3r de la classificació general
* 1952. 43è de la classificació general
* 1953. 21è de la classificació general
* 1954. 24è de la classificació general i vencedor d'una etapa
* 1955. 58è de la classificació general i vencedor d'una etapa

### Resultats al Giro d'Itàlia

* 1950. Abandona
* 1955. 45è de la classificació general

## Referències

* ↑ «LAZARIDÈS Lucien». [Consulta: 20 novembre 2024].
* 1 2 3 ONLUS®, Museo del Ciclismo Associazione Culturale. «Museo del Ciclismo - Lucien LAZARIDES» (en italià). [Consulta: 20 novembre 2024].

## Enllaços externs

* Palmarès de Lucien Lazarides (italià)
# Sigma d'Aquari

Sigma d'Aquari (σ Aquarii) és una estrella binària de la constel·lació d'Aquari, situada a uns 265 anys llum de la Terra.
Sigma d'Aquari és una binària astromètrica. La component visible és una subgegant blanca del tipus A de la magnitud aparent +4,82. El període orbital de la binària és de 654 dies.

## Referències

* ↑ Anne Cowley «A study of the bright A stars. I. A catalogue of spectral classifications» (en anglès). Astronomical Journal, 4-1969, pàg. 375–406. DOI: 10.1086/110819.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Marwan Gebran «A new method for the inversion of atmospheric parameters of A/Am stars» (en anglès). Astronomy and Astrophysics, 5-2016. DOI: 10.1051/0004-6361/201528052.
* ↑ «Rotational velocities of A-type stars. III. Velocity distributions» (en anglès). Astronomy and Astrophysics, 2, 2-2007, pàg. 671–682. DOI: 10.1051/0004-6361:20065224.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
# Rheomys

Rheomys és un gènere de rosegadors de la família dels cricètids. Les espècies d'aquest grup són oriündes de Centreamèrica. Tenen una llargada de cap a gropa de 9–14 cm i una cua de 9–17 cm. El seu pelatge és curt i espès. Les parts dorsals són de color marró fosc, mentre que les parts ventrals són blanquinoses. El seu hàbitat natural són les ribes dels rius que transcorren per selves pluvials.

## Referències

* ↑ Entrada «Rheomys» de la Paleobiology Database (en anglès). [Consulta: 20 desembre 2022].
# Dècada del 190 aC
## Esdeveniments

* Invenció del pergamí
* Pedra de Rosetta
* Segona Guerra Macedònica

## Personatges destacats

* Antíoc III el Gran, rei selèucida (223 aC-187 aC)
* Filip V, rei de Macedònia (221 aC-179 aC)
# Huang Quan

    En aquest nom xinès, el cognom és Huang.
Huang Quan :
| Xinès tradicional: | Xinès tradicional: | 黃權 |
| Xinès simplificat: | Xinès simplificat: | 黄权 |
Huang Quan (mort el 240 dC), nom estilitzat Gongheng (公衡) va ser un general que va viure durant el període de la tardana Dinastia Han Oriental i l'era dels Tres Regnes de la història xinesa. Tingué un fill anomenat Huang Chong. Serví en primer lloc va al senyor de la guerra Liu Zhang en la província de Yi. En el 211 dC, Huang Quan va advertir a Liu Zhang que Liu Bei tenia la intenció d'arrabassar-li el control de la província de Yi. Va expressar-se enèrgicament perquè Liu Zhang fera cas a les seves advertències, però va ser en va.
Quan Liu Bei prengué el control de la província de Yi, va ocupar a Huang Quan; Liu fins i tot el va anar a buscar a casa seva. Huang Quan va prendre part en la campanya contra Wu Oriental i com hi eren els camps cremant-se es va rendir davant Cao Wei.
En eixe moment, alguns dels vassalls de Liu Bei suggeriren que Liu Bei matés a la família de Huang; però Liu Bei admeté el seu fracàs en eixa campanya i va ordenar de deixar viva a la família de Huang Quan. Llavors, la seva família es va salvar, però, la seva reputació va quedar tacada davant de molts comandants que van lluitar fins al final.
Després, quan Liu Bei faltà a causa d'una malaltia, els vassall de Cao Pi ho van celebrar, i va ser únicament Huang Quan qui es va quedar de dol a casa sense visitar el palau per celebrar-ho. Al sentir d'açò Cao Pi, va començar a confiar en ell més que mai. Després Huang Quan es va assabentar que el que va fer havia estat informat a Cao Pi, i des d'eixe moment va començar a ser molt prudent durant tota la resta de la seva vida i fou molt conegut per la seva habilitat de no mostrar les emocions en públic.
Sima Yi no es creia que Huang Quan fóra capaç de no mostrar cap emoció pel que va ordenar de sabotejar el carro de Huang Quan en secret. Quan Huang Quan va eixir l'endemà, l'eix del carro es va trencar i Huang Quan va caure a terra. Els agents de Sima Yi que el vigilaven d'amagat es van sorprendre en veure que Huang Quan no digué ni piu ni va mostrar cap emoció, simplement s'alçà amb calma i va tornar a casa, fins i tot amb cap persona mirant. Sima Yi finalment cregué en l'autocontrol de Huang Quan.

## Vegeu també

* Llista de persones relacionades amb els Tres Regnes
# Província de Vítsiebsk

La província de Vítsiebsk (en belarús Ві́цебская во́бласць, Vítsievskaia vóblasts) és una de les subdivisions de Belarús. La capital és Vítsiebsk. Limita a l'oest amb Letònia, al sud amb les províncies de Mahiliou, Hrodna i Minsk i a l'est amb Rússia.

## Subdivisió administrativa

La província de Vítsiebsk se subdivideix en 21 raions, 5 grans ciutats, 19 petites ciutats, 249 selsovets i 26 assentaments urbans.
* Vítsiebsk (en belarús Ві́цебск; en rus Ви́тебск, Vítebsk) - 342.400 hab.
* Vorxa o Orxa (en belarús О́рша o Во́рша; en rus О́рша, Orxa) - 125.300 hab.
* Navapòlatsk (en belarús Навапо́лацк; en rus Новополоцк, Novopólotsk) - 101.300 hab.
* Pòlatsak o Pólatsk (en belarús По́лацк; en rus По́лоцк, Pólotsk) - 82.800 hab.
* Pastaví (en belarús Паставы́; en rus Поста́вы, Postavi) - 20.500 hab.
* Hlibòkaie (en belarús Глыбо́кае; en rus Глубо́кое, Glubókoie) - 19.600 hab.
* Lèpiel (en belarús Ле́пель; en rus Ле́пель, Lèpel) - 18.800 hab.
* Navalúkomal (en belarús Навалу́комаль; en rus Новолу́комль, Novolúkoml) - 14.900 hab.
* Haradok (en belarús Гарадо́к; en rus Городо́к, Gorodok) - 14.000 hab.
* BàranI - (en belarús Бара́нь; en rus Бара́нь, Bàran) - 12.300 hab.
* Talatxín (en belarús Талачы́н; en rus Толочи́н, Tolotxin) - 10.500 hab.
* Bràslau (en belarús Бра́слаў; en rus Бра́слав, Bràslav) - 10.100 hab.
* Txàixniki (en belarús Ча́шнікі; en rus Ча́шники, Txàixniki) - 9.800 hab.
* Dubrouna (en belarús Дубро́ўна; en rus Дубро́вно, Dubrovno) - 9.100 hab.
* Miori (en belarús Міёры; en rus Мио́ры, Miori) - 9.000 hab.
* SiannÒ (en belarús Сянно́; en rus Сенно́, Siennó) - 8.400 hab.
* Vierkhniadzvinsk (en belarús Верхнядзві́нск; en rus Верхнядзви́нск, Verkhniadzvinsk) - 7.900 hab.
* Dokxitsi (en belarús Докшы́цы; en rus Докши́цы, Dokxitsi) - 7.000 hab.
* Dzisna (en belarús Дзі́сна; en rus Ди́сна, Disna) - 2.400 hab.

## Enllaços externs

* Comité Executiu Regional de Vítsiebsk Arxivat 2007-04-30 a Wayback Machine.
# Sigma de l'Altar

Sigma de l'Altar (σ Arae) és una estrella a la constel·lació de l'Altar. És una estrella blanca tipus A de les nanes de la seqüència principal amb una magnitud aparent de +4,56. Està a uns 386 anys llum de la Terra.

## Referències

* ↑ Afirmat a: Catalogue of two dimentional spectral types for the HD stars, Vol. 2. Indicat a la font segons: SIMBAD. Data de publicació: 1978.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «The determination of T_eff_ of B, A and F main sequence stars from the continuum between 3200 A and 3600 A». Astronomy and Astrophysics, 1995, pàg. 553–564.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
# 69 aC
## Esdeveniments
### República Romana

* Quint Cecili Metel Crètic i Quint Hortensi són cònsols.
* Pompeu instal·la a Antíoc XIII Asiàtic com a rei de Síria.
* Les tropes romanes sota el mandat de Luci Licini derrota l'exèrcit de Tigranes II en la batalla de Tigranocerta.
* Sota el comandament de Juli Civilis, els Bataus es revolten contra l'Imperi Romà.

## Naixements

* Juny - Cleòpatra VII, faraona. (data aproximada)
* Octàvia Minor, neboda de Juli Cèsar.
* Wang Zhengjun, emperador de la Xina durant la dinastia Han.

## Necrològiques

* Julia Caesaris, dona de Gai Mari.

## Referències

* ↑ Brood i Delen, 2003, p. 8.
* ↑ Luciano Canfora, Julius Caesar: the life and times of the people's dictator, p.15
* ↑ Tit Livi, [ http://www.livius.org/jo-jz/julia/julia01.html Arxivat 2008-09-18 a Wayback Machine.] proposa el 68

## Bibliografia

* Brood, P.; Delen, K. Het Vaderlandse Geschiedenis Boek (en neerlandès). Uitgeverij Waanders b.v., 2005. ISBN 9040088888.
# Hylaeamys

Hylaeamys és un gènere de rosegadors orizominis que viuen a Sud-amèrica, principalment als boscos humits situats a l'est dels Andes. Les espècies d'aquest grup es classificaren durant molt de temps al gènere Oryzomys. Els seus parents més propers són Euryoryzomys, Transandinomys, Nephelomys, Oecomys i Handleyomys. El nom genèric Hylaeamys significa ‘ratolí de bosc’.

## Referències

* ↑ Weksler, M., Percequillo, A. R.; Voss, R. S. 2006. «Ten new genera of oryzomyine rodents (Cricetidae: Sigmodontinae)». American Museum Novitates, 3.537: 1-29
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Plesiodimylus

Plesiodimylus és un gènere de mamífers eulipotifles de la família dels dimílids. Se n'han trobat fòssils en estrats miocens d'Europa i la part asiàtica de Turquia. La primera molar inferior (m1) és una mica més petita o igual de grossa que la segona (m2). La primera molar superior (M1) és més grossa a la part posterior. El 2016, científics de la Universitat de València i la Universitat Autònoma de Barcelona en descobriren una nova espècie, P. ilercavonicus, a la Plana Baixa (País Valencià). Plesiodimylus és el gènere de dimílid que tenia la distribució més extensa.

## Referències

* ↑ Fejfar, O.; Sabol, M. «Middle Miocene Plesiodimylus from the Devínska Nová Ves-Fissures site (western Slovakia)» (PDF) (en anglès). Bulletin of Geosciences, 84, 4, 2009, pàg. 611-624.
* ↑ Crespo, V. D.; Furió, M.; Ruiz-Sánchez, F. J.; Montoya, P. «A new species of Plesiodimylus (Dimylidae, Eulipotyphla, Mammalia) from the Early Miocene of Spain» (en anglès). Historical Biology, 2017, pàg. 1-12.
* ↑ «Plesiodimylus». Bestiari fòssil de Catalunya. Institut Català de Paleontologia, 2011. [Consulta: 25 febrer 2017].
# Club Stormers San Lorenzo

El Club Stormers San Lorenzo és un club de futbol bolivià de la ciutat de Potosí.
Va ser fundat el 26 de maig de 1897, essent el club més antic de Potosí. L'actual club és la fusió dels clubs Club Stormers Petrolero i Club San Lorenzo.

## Palmarès

* Copa Simón Bolívar (segona divisió):
** 1994
* Campionat de Potosí:
** 1973, 2009, 2011, 2018-19, 2023

## Referències

* ↑ ORÍGENES DEL FÚTBOL EN BOLIVIA, 19 de juny de 2011, producciones-rsp.blogspot.com.es
* ↑ El “Club de los centenarios” en Bolivia, 23 de març de 2015, gol.com.bo
* ↑ «Bolivia - Cup Tournaments». rsssf. [Consulta: 16 desembre 2017].
# 71

    Aquesta pàgina és per a l'any. Per al nombre, vegeu setanta-u.
El 71 (LXXI) fou un any comú començat en dimarts del calendari julià.

## Esdeveniments

* Stanwick St John, Comtat de Richmond: Els romans derroten als brigants en la batalla de Stanwick.

## Referències

* ↑ Moffat, Alistair. The Wall: Rome's Greatest Frontier (en anglès). Birlinn, 2012, p. viii. ISBN 9780857904812.
# Ignasi Brujó

Ignasi Brujó (mort en 1854) fou un militar carlí català
Va ingressar a l'exèrcit en 1822, sent ajudant de camp de Joaquim d'Ibáñez-Cuevas i de Valonga durant la Guerra de la Regència d'Urgell, i en 1834 s'aixecà en la Primera Guerra Carlina, sent nomenat cap suprem de l'exèrcit carlí a Catalunya en 1835 en substitució del general Juan Antonio Guergué, entrant l'agost de 1835 a la Vall d'Aran i ocupant Viella, però derrotat el 4 d'octubre de 1836 a la batalla de Montesquiu i derrotant els liberals a l'acció de Sant Esteve d'En Bas, fou substituït per Rafael Maroto en 1836, qui el posà al comandament de la divisió de Girona, amb 2300 homes i 120 cavalls. Va derrotar Bonaventura Carbó a la batalla de Sant Quirze de Besora del 9 al 13 d'abril de 1838, i quan el Comte d'Espanya va reorganitzar les tropes va posar-lo al comandament de la divisió de reserva, amb sis batallons, amb la que va capturar Ripoll i Moià, i derrotar els liberals a Peracamps en 1839 sent ascendit a mariscal de camp, i no va acceptar el conveni de Bergara i va participar en la Batalla de Peracamps en 1840, retirant-se a França després de la caiguda de Berga.
En 1847, durant la segona guerra carlina, estant a Perpinyà va rebre el comandant dels carlins catalans a la mort de Benet Tristany, delegant en Joan Castells i Rossell i Josep Borges les accions de camp, fins al juny de 1848, quan Ramon Cabrera i Grinyó va rellevar-lo.

## Referències

* ↑ «Ignasi Brujó». Gran Enciclopèdia Catalana. Barcelona: Grup Enciclopèdia Catalana.
* ↑ Solé i Sabaté, Josep Maria. Literatura, cultura i carlisme. Columna, 1995, p. 44. ISBN 8478097929.
* 1 2 3 Carlos Clemente, José. Seis estudios sobre el carlismo. Huerga Y Fierro Editores, 1999, p. 50-51. ISBN 8483741520.
* ↑ Llagostera i Fernàndez, Antoni. Aproximació biogràfica al cap carlí ripollès Joan Cavalleria, àlies Ne. Annals del Centre d'Estudis Comarcals del Ripollès, 2000, p. 163.
# Illa de Guadalcanal

Guadalcanal és una illa del Pacífic, banyada pel mar de Salomó, és la més gran de l'arxipèlag de les Salomó. La seva superfície, de 5.336 km², és gairebé recoberta del tot de selva tropical. Durant la Segona Guerra Mundial va ser escenari d'una famosa batalla. El volcà Popomanaseu, amb 2.447 m, és el cim més alt de l'illa. La població era de 109.382 habitants el 1999, la meitat dels quals vivien a Honiara, capital de l'illa, de la província homònima i de l'estat de Salomó, prop de la qual hi ha l'aeroport internacional d'Honiara, abans anomenat Henderson.
Descoberta el 1568 durant l'expedició d'Álvaro de Mendaña, fou batejada en honor del poble natal de Pedro de Ortega, el segon de Mendaña. L'illa no va tenir un nom fixat ortogràficament fins al 1932, en què els governants britànics el van anomenar oficialment Guadalcanal, igual que el poble andalús. El nom local de l'illa és Isatabu.
El maig del 1942 l'illa fou ocupada per les tropes japoneses, que continuaven el seu avanç pel sud del Pacífic i que van començar a construir-hi un aeroport. Així, Guadalcanal es va convertir en objectiu prioritari de les forces nord-americanes, que hi van dur a terme la primera invasió a gran escala durant la Segona Guerra Mundial. La batalla, lliurada alhora per terra i per mar, va continuar fins al gener del 1943, quan les tropes japoneses van abandonar l'illa, que fou declarada segura el 9 de febrer.

## Referències

* ↑ «Solomon Sea» (en anglès). Britannica. [Consulta: 24 agost 2021].
# Illes Equínades

Les illes Equínades (en grec antic αἱ Ἐχινάδες νῆσοι segons Heròdot, Tucídides i Estrabó) o illes Equines (αἱ Ἐχῖναι νῆσοι, segons Homer) són un grup de nombroses illes, un arxipèlag, a la costa d'Acarnània a la mar Jònica. Algunes de les illes, en temps d'Heròdot ja s'havien unit al continent pels diposits al·luvials del riu Aqueloos, que desemboca molt proper.
Homer menciona les illes al «Catàleg de les naus» a la Ilíada, on diu que Meges, fill de Fileu, rei de l'Èlida, va conduir quaranta naus a la guerra de Troia des de Dulíquion i el que anomena les sagrades Illes Equínades, situades davant de la costa d'Èlida.
Segons Homer, les illes estaven habitades, però Tucídides i Escílax de Carianda diuen que eren desertes. Estrabó diu simplement que eren illes estèrils i rocoses. Esteve de Bizanci parla d'una ciutat, Apol·lònia (Ἀπολλωνία) que situa en una de les illes, i Plini el Vell a la Naturalis Historia dona el nom de nou d'aquestes illes: Aegialia, Cotonis, Thyatira, Geoaris, Dionysia, Cyrnus, Chalcis, Pinara i Mystus. Segons Estrabó, una altra illa de les Equínades era Artemita (Ἀρτεμίτα), que al seu temps ja s'havia unit al continent. Artemidor d'Efes parla d'Artemita, i diu que era una península propera a la desembocadura de l'Aquelou, i Rià anomena les Oxeies (αἱ Ὀξεῖαι) com un grup separat d'illes vora les Equínades, encara que Estrabó les inclou al grup de les Equínades.
Es diu que les Equínades derivaven el seu nom dels eriçons de mar (Echinoidea) pels contorns durs i espinosos que tenien la majoria d'elles. L'any 1427 va tenir lloc en les seves aigües la batalla de les illes Equínades entre l'Imperi Romà d'Orient i Carles I Tocco, dèspota de l'Epir i comte de Cefalònia i Zante.

## Referències

* ↑ Homer. Ilíada, II, 625-630
* ↑ Smith, William (ed.). «Echinades». Dictionary of Greek and Roman Geography (1854). [Consulta: 31 gener 2021].
# Kazimira Prunskienė

Kazimira Danutė Prunskienė (26 de febrer de 1943, districte municipal de Švenčionys) és una política lituana i va ser la primera persona a ocupar el càrrec de primera ministra, en un Govern d'unitat nacional després de la declaració d'independència de l'11 de març 1990.
Va ser ministra d'agricultura en el govern de Gediminas Kirkilas i és cap de la Unió Lituana d'Agricultors i Verds.
Es va presentar a les eleccions presidencials de 2004 i perdent la segona ronda contra Valdas Adamkus, president fins al 2008.

## Referències

* ↑ Schrader, Esther. «Profile : In Lithuania, a Leader Steps From the Shadows : Communist boss Algirdas Brazauskas was sidelined in the rush for independence. But his courage in standing up to Moscow has made him more popular than the Pope--and given him new political strength.» (en anglès). Los Angeles Times, 01-05-1990. [Consulta: 4 novembre 2024].